**MADONAS NOVADA PAŠVALDĪBA**

Reģ. Nr. 90000054572

Saieta laukums 1, Madona, Madonas novads, LV-4801

t. 64860090, e-pasts: pasts@madona.lv

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**MADONAS NOVADA PAŠVALDĪBAS DOMES ĀRKĀRTAS**

**SĒDES PROTOKOLS Nr. 17**

2023. gada 19. septembrī

Sēde notiek videokonferences platformā ZOOM.

Sēdes norise tiek fiksēta audiovizuālajā ierakstā.

Sēde sasaukta plkst. 9:30

Sēdi atklāj plkst. 9:30

**Sēdi vada**: Agris Lungevičs - domes priekšsēdētājs

**Protokolē**: Dace Cipule – lietvedības nodaļas vadītāja

**Sēdē piedalās deputāti:**

Agris Lungevičs, Aigars Šķēls, Aivis Masaļskis, Andris Dombrovskis, Andris Sakne, Arvīds Greidiņš, Gunārs Ikaunieks, Guntis Klikučs, Iveta Peilāne, Kaspars Udrass, Māris Olte, Sandra Maksimova, Valda Kļaviņa, Zigfrīds Gora.

**Sēdē nepiedalās deputāti:**

Artūrs Grandāns - attaisnotu iemeslu dēl.

Rūdolfs Preiss – attaisnotu iemeslu dēļ.

Artūrs Čačka - attaisnotu iemeslu dēļ.

Gatis Teilis - attaisnotu iemeslu dēļ.

Vita Robalte - attaisnotu iemeslu dēļ.

**Sēdē piedalās:**

Administrācijas darbinieki: Uģis Fjodorovs – izpilddirektors, Artūrs Leimanis – informācijas tehnoloģiju speciālists, Liene Ankrava – finanšu nodaļas vadītāja.

Pagastu un apvienību pārvalžu vadītāji: Artūrs Portnovs – Ļaudonas un Kalsnavas pagasta pārvalžu vadītājs, Vilnis Špats – Cesvaines apvienības pārvaldes vadītājs, Ilona Zalāne – Praulienas un Mētrienas pagastu pārvalžu vadītājs, Sandis Kalniņš – Dzelzavas un Sarkaņu pagastu pārvalžu vadītājs.

**DARBA KĀRTĪBA:**

**1. Par finansējumu pašvaldības autoceļa Dzirnulejas – Meirānu skola, Indrānu pagastā seguma atjaunošanas būvdarbiem**

*ZIŅO: Tālis Salenieks*

**2. Par finansējuma piešķiršanu Mētrienas pagasta autoceļu uzturēšanai**

*ZIŅO: Ilona Zalāne*

**1. Par finansējumu pašvaldības autoceļa Dzirnulejas – Meirānu skola, Indrānu pagastā seguma atjaunošanas būvdarbiem**

*ZIŅO: Tālis Salenieks*

2023. gada 11. septembrī Madonas novada pašvaldības iepirkumu komisija ir pieņēmusi lēmumu par līguma slēgšanas tiesību piešķiršanu publiskā iepirkumā „Ielu seguma atjaunošana Madonas novadā”, identifikācijas numurs MNP2023/32. Iepirkuma 1. daļā “Seguma atjaunošanas būvdarbi pašvaldības autoceļam Dzirnulejas – Meirānu skola, Indrānu pagasts” piedāvājumā norādītā līgumcena ir 35 026,10 *euro,* pievienotās vērtības nodoklis 21% 7355,48 *euro,* kopā 42381,58 *euro.* Projekta finansēšanas modelī paredzēts, ka 21510 *euro* tiek ņemti no Lubānas apvienības pārvaldes iepriekšējos gados uzkrātā ceļu fonda finanšu līdzekļu atlikuma un 20871,58 *euro* no 2023. gada Lubānas apvienības pārvaldes ceļu fonda finanšu līdzekļiem.

Noklausījusies sniegto informāciju, ņemot vērā publiskā iepirkumā „Ielu seguma atjaunošana Madonas novadā” rezultātus, atklāti balsojot: **PAR – 12** (Agris Lungevičs, Aigars Šķēls, Aivis Masaļskis, Andris Sakne, Arvīds Greidiņš, Gunārs Ikaunieks, Guntis Klikučs, Iveta Peilāne, Kaspars Udrass, Sandra Maksimova, Valda Kļaviņa, Zigfrīds Gora), **PRET – NAV, ATTURAS – NAV,** Madonas novada pašvaldības dome **NOLEMJ**:

Piešķirt finansējumu 21510 EUR apmērā pašvaldības autoceļa Dzirnulejas – Meirānu skola, Indrānu pagastā seguma atjaunošanas būvdarbiem no Lubānas apvienības pārvaldes iepriekšējos gados uzkrātā ceļu fonda finanšu līdzekļu atlikuma

*Bodžs 26165144*

*Lēmums Nr. 553*

**2. Par finansējuma piešķiršanu Mētrienas pagasta autoceļu uzturēšanai**

*ZIŅO: Ilona Zalāne*

Lai uzlabotu Mētrienas pagasta pašvaldības autoceļu stāvokli, pagasta pārvalde ar Madonas novada pašvaldības Projektu sagatavošanas un ieviešanas speciālistu, ceļu būvinženieri ir veikusi apsekošanu pagasta ceļiem ar prioritāri labojamiem ceļu posmiem, kur nepieciešams atjaunot asfalta ceļa virskārtu.

Madonas novada pašvaldības iepirkumu komisijas 2023. gada 11. septembra lēmums “Ielu seguma atjaunošana Madonas novadā”, identifikācijas numurs MNP2023/32, 1., 2., 3. un 4. daļā seguma atjaunošanas būvdarbi “Skolas ielā Mētrienā”.

Noklausījusies sniegto informāciju, atklāti balsojot: **PAR – 14** (Agris Lungevičs, Aigars Šķēls, Aivis Masaļskis, Andris Dombrovskis, Andris Sakne, Arvīds Greidiņš, Gunārs Ikaunieks, Guntis Klikučs, Iveta Peilāne, Kaspars Udrass, Māris Olte, Sandra Maksimova, Valda Kļaviņa, Zigfrīds Gora), **PRET – NAV, ATTURAS – NAV**, Madonas novada pašvaldības dome **NOLEMJ**:

Piešķirt finansējumu EUR 44073,34 (četrdesmit četri tūkstoši septiņdesmit trīs eiro, 34 centi) apmērā Mētrienas pagasta pārvaldei pašvaldības autoceļa uzturēšanai no Mētrienas pagasta pārvaldes iepriekšējo budžeta gadu ceļu uzturēšanas fonda mērķdotācijas uzkrājuma.

*Zalāne 29424912*

*Lēmums Nr. 554*

Sēdi slēdz plkst. 9:36

Sēdes vadītājs A. Lungevičs

Sēdes protokoliste D. Cipule